CELEX: 62009CN0219
Language: da
Date: 2009-06-16 00:00:00
Title: Sag C-219/09: Anmodning om præjudiciel afgørelse indgivet af Tribunale di Milano (Italien) den 16. juni 2009 — Vitra Patente AG mod High Tech Srl

29.8.2009   
            
            
               DA
            
            
               Den Europæiske Unions Tidende
            
            
               C 205/23
            
         Anmodning om præjudiciel afgørelse indgivet af Tribunale di Milano (Italien) den 16. juni 2009 — Vitra Patente AG mod High Tech Srl
   (Sag C-219/09)
   2009/C 205/40
   Processprog: italiensk
   
      Den forelæggende ret
   
   Tribunale di Milano
   
      Parter i hovedsagen
   
   
      Sagsøger: Vitra Patente AG
   
      Sagsøgt: High Tech Srl
   
      Præjudicielle spørgsmål
   
   
               1)
            
            
               Skal artikel 17 og 19 i direktiv 98/71/EF (1) fortolkes således, at en medlemsstat i medfør af en national lov, hvorved direktivet er blevet gennemført i national ret, ud over selvstændigt at kunne bestemme omfanget af og betingelserne for beskyttelsen, også kan bestemme, at denne beskyttelse ikke gælder for mønstre, der — skønt de opfylder betingelserne for ophavsretlig beskyttelse — har måttet betragtes som offentligt tilgængelige inden datoen for ikrafttrædelse af den nationale gennemførelseslovgivning, enten fordi de aldrig var blevet registreret som mønstre, eller fordi den pågældende registrering var udløbet?
            
         
               2)
            
            
               Såfremt spørgsmål 1) besvares benægtende, skal artikel 17 og 19 i direktiv 98/71/EF da fortolkes således, at en medlemsstat i medfør af beføjelsen til selvstændigt at bestemme omfanget af og betingelserne for beskyttelsen også kan bestemme, at denne beskyttelse ikke gælder i det tilfælde, at en tredjepart — uden at have tilladelse fra indehaveren af ophavsretten til de pågældende mønstre — allerede havde fremstillet produkter, der var skabt efter de pågældende mønstre, og solgt dem i den nævnte medlemsstat, når disse mønstre var offentligt tilgængelige på tidspunktet for ikrafttrædelsen af den nationale gennemførelseslovgivning?
            
         
               3)
            
            
               Såfremt 1) og 2) besvares benægtende, skal artikel 17 og 19 i direktiv 98/71/EF da fortolkes således, at en medlemsstat i medfør af beføjelsen til selvstændigt at bestemme omfanget af og betingelserne for beskyttelsen også kan bestemme, at denne beskyttelse ikke gælder i det tilfælde, at en tredjepart — uden at have tilladelse fra indehaveren af ophavsretten til de pågældende mønstre — allerede havde fremstillet produkter, der var skabt efter de pågældende mønstre, og solgt dem i den nævnte medlemsstat, når denne udelukkelse gælder for en væsentlig periode (ti år)?
            
         
      (1)  EFT L 289, s. 28.